cyanic-selkie/wikianc huggingface dataset:
Φράγμα Πολωνίας-Λευκορωσίας
Η Πολωνία ξεκίνησε τις εργασίες για το χαλύβδινο τείχος ύψους 5.5 μέτρων, το οποίο επιστέφεται με συρματόπλεγμα και το οποίο κοστίζει περίπου 407 εκατομμύρια δολάρια, με στόχο να εμποδίσει τη διέλευση παράνομων μεταναστών κατά τη διάρκεια της συνοριακής κρίσης στη περιοχή που υποκινήθηκε τεχνητά από τη Λευκορωσία στα τέλη του καλοκαιριού 2021. Το φράγμα ολοκληρώθηκε στις 30 Ιουνίου 2022.
Παρόλο που ορισμένα μέσα ενημέρωσης, δημοσιογράφοι και διασημότητες κατηγόρησαν την πολωνική κυβέρνηση ότι χρησιμοποιεί το φράγμα για να εμποδίσει την είσοδο παράνομων μεταναστών που αιτούνταν άσυλο, δεν παρουσιάστηκαν ποτέ αποδείξεις για μια τέτοια δραστηριότητα. Κατά την διάρκεια αλλά και μετά την συνοριακή κρίση, η Πολωνία δεν έκλεισε τα περάσματά της στα σύνορα με την Λευκορωσία και δεν σταμάτησε ποτέ να χορηγεί άσυλο.
Παραπομπές
Κατηγορία:Σύνορα Λευκορωσίας-Πολωνίας Κατηγορία:Σχέσεις Λευκορωσίας-Πολωνίας Κατηγορία:Μετανάστευση στην Πολωνία
Νικολό Λονγκομπάρντο
Ο Νικολό Λονγκομπάρντο (1559-1654, Κινεζικό όνομα: Λονγκ Χουαμίν 龍華民) ήταν Σικελιανός Ιησουίτης στην Κίνα που έδρασε στα μέσα του 17ου αιώνα. Έφτασε εκεί το 1597, και εστάλη στην περιοχή της Σαοτσόου. Έγινε ο διάδοχος του Ματέο Ρίτσι το 1610 ως Ανώτερος Διοικητής της Ιησουιτικής αποστολής στη Κίνα.
Τεϊμουράζ της Γεωργίας
Ο Τεϊμουράζ Μπαγκρατιόνι, თეიმურაზ ბაგრატიონი, αλλιώς γνωστός ως Tsarevich Teimuraz Georgievich ( царевич Теймураз Георгиевич  ) (23 Απριλίου 1782 – 25 Οκτωβρίου 1846) ήταν Γεωργιανός βασιλικός πρίγκιπας ( batonishvili ) και λόγιος κυρίως γνωστός ως συγγραφέας της πρώτης κριτικής ιστορίας στα γεωργιανά καθώς και για το έργο του να εκλαϊκεύσει το ενδιαφέρον για την ιστορία και τον πολιτισμό της Γεωργίας και να διατηρήσει τους θησαυρούς του.
Βιογραφία
Γεννήθηκε στην Τιφλίδα από τον Γεώργιο διάδοχο και μετέπειτα τελευταίο βασιλιά της Γεωργίας (βασίλειο Κάρτλι και Καχέτι) από το 1798 έως το 1800, και τη σύζυγό του Κετεβάν Αντρονικασβίλι. Σπούδασε στις Διαλέξεις τού Tελάβι και, σε ηλικία 13 ετών, έλαβε μέρος στη μάχη τού Kρτσανίσι το 1795, στην οποία ο παππούς του, βασιλιάς Ηρακλής Β΄ της Γεωργίας, ηττήθηκε από έναν περσικό στρατό εισβολής υπό τον Αγά Μοχάμεντ Χαν Κατζάρ. Ο Τεϊμουράζ δεν αποδέχτηκε τη ρωσική προσάρτηση της Γεωργίας το 1801, η οποία ακολούθησε λίγο μετά το τέλος τού πατέρα του και κατέφυγε στην Περσία, απ' όπου ο θείος του Αλέξανδρος πολέμησε για να εκδιώξει τους Ρώσους από τη Γεωργία. Κατά τη διάρκεια τού Ρωσο-Περσικού πολέμου (1804-1813), ο Tεϊμουράζ ήταν Πέρσης διοικητής πυροβολικού. Στις 16 Οκτωβρίου 1810 όμως παραδόθηκε στις ρωσικές αρχές. Στις 12 Ιανουαρίου 1811 εγκαταστάθηκε στην Αγία Πετρούπολη, όπου τού χορηγήθηκε κρατικός μισθός και σύνταξη. Το 1813 απέκτησε μία έπαυλη στο νησί Βασιλιέφσκι και επικεντρώθηκε στο επιστημονικό έργο. Συνέλεξε και ερεύνησε παλαιά γεωργιανά χρονικά και ανέλυσε ελληνο-ρωμαϊκές και αρμενικές πηγές για τη Γεωργία. Ήταν συνεργάτης και φίλος της Mαρί Μπροσέ, Γαλλίδας λόγιου, την οποία συμβουλευόταν συχνά για την ιστορία της Γεωργίας. Ταυτόχρονα, ο πρίγκιπας Tεϊμουράζ έγινε φίλος και δίδαξε τους νεαρούς Γεωργιανούς μαθητές στην Αγία Πετρούπολη –τον Πλάτωναν Ιοσελιάνι και τον Δαβίδ Τσουμπινασβίλι– οι οποίοι τελικά έγιναν παραγωγικοί γεωργιανοί ιστορικοί.
Στις δεκαετίες 1830-1840, συνέθεσε δύο μεγάλα έργα για την πρώιμη ιστορία της Γεωργίας: "ისტორია დაწყებითგან ივერიერი, ესე იგი გიორგიისა, რომელ არს ყველა საქართველოჲსა" (1832, Ιστορία της Ιβηρίας ή Γεωργίας, δηλ. όλου τού Σακαρτβέλο) και "ისტორია ძველი კოლხიდისა" (1840, Ιστορία της Αρχαίας Κολχίδος), και έγραψε σχόλια στο εθνικό έπος της Γεωργίας τού 12ου αι. Ο Ιππότης στο δέρμα του Πάνθηρα (განმარტება პოემა ვეფხისტყაოსანისა, 1843). Τα άρθρα του δημοσιεύτηκαν στο περιοδικό Journal Asiatique και Memoires inedits με έδρα το Παρίσι. Εκλέχτηκε επίτιμο μέλος της Γαλλικής Ασιατικής Εταιρείας (1831), της Ρωσικής Αυτοκρατορικής Ακαδημίας Επιστημών (1837) και της Δανικής Βασιλικής Εταιρείας Αρχαιοτήτων (1838). Ο πρίγκιπας Tεϊμουράζ έγραψε επίσης πολλά ποιήματα και μία ανάμνηση των ευρωπαϊκών ταξιδιών του, καθώς και τις γεωργιανές μεταφράσεις τού Τάκιτου, τού Βολταίρου και τού Πούσκιν.
Νικολό Λονγκομπάρντο
Παραπομπές
Κατηγορία:Ιησουίτες
Τεϊμουράζ της Γεωργίας
Βιογραφία
Απεβίωσε στην Αγία Πετρούπολη και τάφηκε εκεί στη Λαύρα Aλέξανδρος Νέφσκι.
Εξωτερικοί σύνδεσμοι
Κατηγορία:Δυναστεία των Μπαγκρατιόνι
Κώμη Ηλείας
Η Κώμη είναι ένα μικρό χωριό της Ηλείας. Ανήκει στο Δήμο Ανδραβίδας-Κυλλήνης, ενώ παλαιότερα ήταν δημοτικό διαμέρισμα του Δήμου Βουπρασίας.
Ιστορία
Οι κάτοικοι του χωριού ήταν αλβανόφωνοι, δηλ. αρβανίτες.
Με το ΦΕΚ 50Α της 25/07/1879 ο οικισμός προσαρτάται στον τότε Δήμο Βουπρασίων. Με το ΦΕΚ 256Α της 28/08/1912 αποσπάται από το Δήμο Βουπρασίων και προσαρτάται στην κοινότητα Ψαρίου (που αργότερα μετονομάστηκε σε κοινότητα Βάρδας). Με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτάται στο Δήμο Βουπρασίας μέχρι το 2010 που εντάχθηκε στο Δήμο Ανδραβίδας-Κυλλήνης (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".
Ο οικισμός απείχε μία ώρα δρόμο στα 1885 από τη Μανωλάδα, την έδρα του τότε Δήμου Βουπρασίων.
Δημογραφικά στοιχεία
Η εξέλιξη του μόνιμου πληθυσμού του οικισμού τον 21ο αιώνα είναι η εξής:
Εξωτερικοί σύνδεσμοι
Κατηγορία:Δήμος Βουπρασίας Κατηγορία:Χωριά του νομού Ηλείας Κατηγορία:Δήμος Ανδραβίδας - Κυλλήνης
Σι
Το σι (щи) είναι Ρωσική λαχανόσουπα. Όταν χρησιμοποιείται ξινό λάχανο ονομάζεται ξινό σι, ενώ οι σούπες με βάση λάπαθου, σπανακιού, τσουκνίδας, και παρόμοιων φυτών λέγεται πράσινο σι (зелёные щи, zelyoniye shchi). Στο παρελθόν, ο όρος ξινό σι χρησιμοποιήθηκε επίσης για να αναφερθεί σε ένα ποτό που ουσιαστικά είναι μια παραλλαγή του κβας, το οποίο δεν έχει καμία απολύτως σχέση με τη σούπα.
Ιστορία
Τα συστατικά του σι άλλαξαν σταδιακά. Το αλεύρι, το οποίο προστέθηκε παλαιότερα για να αυξήσει τη θερμιδική αξία της σούπας, αφαιρέθηκε για χάρη της λεπτότερης γεύσης. Το μείγμα μπαχαρικών εμπλουτίστηκε με μαύρο πιπέρι και δάφνη, τα οποία εισήχθησαν στη Ρωσία γύρω στον 15ο αιώνα, επίσης από το Βυζάντιο. Επίσης μερικές φορές το ψάρι αντικαθιστούσε το κρέας, ενώ το καρότο και ο μαϊντανό μπορούσε να προστεθεί στα λαχανικά. Το βόειο κρέας ήταν το πιο δημοφιλές κρέας για το σι στη Ρωσία, ενώ το χοιρινό ήταν πιο κοινό στην Ουκρανία. Η αναλογία νερού προς λάχανο ποικίλει και ενώ το πρώιμο σι ήταν συχνά τόσο παχύρρευστο που ένα κουτάλι μπορούσε να σταθεί σε αυτό, αργότερα υιοθετήθηκε μια πιο αραιωμένη σύνθεση.
Γλωσσολογία
Η ονομασία του πιάτου περιέχει το γράμμα щ, το οποίο απουσιάζει σε πολλά κυριλλικά αλφάβητα και στα περισσότερα μη κυριλλικά αλφάβητα. Μεταγράφεται με την χρήση πολλών γραμμάτων. Στα γερμανικά, γράφεται οκτώ γράμματα (Schtschi).
Παραπομπές
Κατηγορία:Εθνικά πιάτα Κατηγορία:Σελίδες με μη επιθεωρημένες μεταφράσεις
Ιστορία του ποδοσφαιρικού τμήματος της Αθλητικής Ένωσης Κωνσταντινουπόλεως (2000-2009)
Η δεκαετία του 2000 ήταν για την ΑΕΚ μία από τις φτωχότερες δεκαετίες της ιστορίας της από πλευράς συγκομιδής τίτλων. Η ΑΕΚ κατέκτησε συνολικά δύο κύπελλα (1999-2000, 2001-02). Παρόλα αυτά όλες σχεδόν τις χρονιές έκανε πορεία πρωταθλητισμού διεκδικώντας το πρωτάθλημα πολλές φορές μέχρι και την τελευταία αγωνιστική. Την αγωνιστική περίοδο 2001-02 έχασε το πρωτάθλημα στην ισοβαθμία με τον Ολυμπιακό, την περίοδο 2004-05 έμεινε έναν μόνο βαθμό πίσω από την κορυφή ενώ τις περιόδους 2002-03 και 2007-08 βρέθηκε μόλις δύο βαθμούς πίσω από τον πρωτοπόρο στο τελείωμα του πρωταθλήματος. Οι χειρότερες πορείες της ήταν τις περιόδους 2003-04 όπου η ΑΕΚ αγωνιζόταν χωρίς σταθερή έδρα και τερμάτισε τελικά τέταρτη και την περίοδο 2008-09 που τερμάτισε επίσης τέταρτη στην κανονική διάρκεια του πρωταθλήματος.
Κατά την δεκαετία του 2000 η ΑΕΚ είχε μόνιμη παρουσία στις Ευρωπαϊκές διοργανώσεις και έδωσε τον μεγαλύτερο αριθμό Ευρωπαϊκών αγώνων απ' οποιαδήποτε άλλη δεκαετία. Η παρουσία της στην Ευρώπη αυτή την δεκαετία ήταν μοιρασμένη ανάμεσα σε πολύ καλές και απογοητευτικές παρουσίες. Η ΑΕΚ είχε σταθερή πορεία τις πρώτες περιόδους τις δεκαετίας. Τρεις συνεχόμενες χρονιές κατάφερε να φτάσει μέχρι την φάση των 16 του κυπέλλου ΟΥΕΦΑ (2000-01, 2001-02, 2002-03) αποκλείοντας διαδοχικά τρεις και τέσσερις αντιπάλους, για να αποκλειστεί τελικά από τις πολύ ισχυρότερες Μπαρτσελόνα, Ίντερ και Μάλαγα αντίστοιχα. Συμμετείχε επίσης πέντε φορές στην διοργάνωση του Champions League, τις περισσότερες από κάθε άλλη δεκαετία της ιστορίας της, πραγματοποιώντας μάλιστα αξιόλογες πορείες τις περιόδους 2002-03 και 2006-07. Αντίθετα η ΑΕΚ ήταν απογοητευτική στην Ευρώπη τις περιόδους 2003-04, 2004-05, 2006-07 και 2008-09 όπου γνώριζε ήττες  ακόμα και από ομάδες χαμηλότερης δυναμικότητας.
Η δεκαετία του 2000 ήταν και από τις πιο ταραγμένες διοικητικά στην ιστορία της ΑΕΚ. Τις περισσότερες περιόδους επικρατούσε διοικητική αστάθεια ενώ κατά κανόνα οι περισσότεροι που αναλάμβαναν προεδρικά καθήκοντα στην ΠΑΕ αποδεικνύονταν ανεπαρκείς. Η ΑΕΚ ξεκίνησε την δεκαετία ως ιδιοκτησία της Net Med για να περάσει στην συνέχεια στον Μάκη Ψωμιάδη, και στην συνέχεια στην ερασιτεχνική με πρόεδρο τον Γιάννη Γρανίτσα. Η ΑΕΚ έφτασε στα πρόθυρα της χρεοκοπίας και αντιμετώπισε έντονα το φάσμα του υποβιβασμού στην Δ΄Εθνική. Το καλοκαίρι του 2004 ανέλαβε πρόεδρος ο Ντέμης Νικολαΐδης που πέτυχε την υπαγωγή της ομάδας στο άρθρο 44. Με την ρύθμιση αυτή η ΑΕΚ απέφυγε τα χειρότερα και στάθηκε πάλι στα πόδια της. Ο Νικολαΐδης έμεινε στην προεδρία μέχρι το ξεκίνημα της περιόδου 2008-09 οπότε η κακή πορεία της ομάδας και η διαμάχη του με μερίδα οπαδών των οδήγησαν σε παραίτηση. Λίγο μετά ανέλαβε πρόεδρος ο Νίκος Θανόπουλος.
Άλλο ένα σημαντικό σημείο της δεκαετίας ήταν η κατεδάφιση του ιστορικού γηπέδου της ΑΕΚ στην Νέα Φιλαδέλφεια. Το γήπεδο της ΑΕΚ που είχε υποστεί πολλές καταστροφές από τον σεισμό της Αττικής το 1999 κατεδαφίστηκε τελικά το 2003. Στην συνέχεια η ΑΕΚ αγωνίστηκε προσωρινά στην Νέα Σμύρνη και στο στάδιο των Άνω Λιοσίων για να καθιερώσει τελικά ως έδρα της το Ολυμπιακό στάδιο, τον Σεπτέμβριο του 2004.
Ελληνικό πρωτάθλημα
Η ΑΕΚ δεν κατάφερε να κατακτήσει κάποιο πρωτάθλημα κατά την διάρκεια της δεκαετίας του 2000. Η κατάκτηση του τίτλου ήταν παρ'όλα αυτά στους αρχικούς στόχους της ομάδας σ' όλη την διάρκεια της δεκαετίας. Πιο κοντά στον τίτλο έφτασε την περίοδο 2001-02 όπου έχασε το πρωτάθλημα στην ισοβαθμία με τον Ολυμπιακό, και τις περιόδους 2002-03, 2004-05 και 2007-08 που βρέθηκε πολύ κοντά στην κορυφή στο τελείωμα του πρωταθλήματος.
Την περίοδο 2001-02 ΑΕΚ πραγματοποίησε την καλύτερη πορεία της στο πρωτάθλημα κατά την δεκαετία του 2000. Τερμάτισε 2η ισοβαθμώντας με τον Ολυμπιακό. Στις μεταξύ τους αναμετρήσεις είχε επικρατήσει και στους δύο αγώνες ο Ολυμπιακός με σκορ 3-2 και 4-3. Η AEK συγκέντρωσε 58 βαθμούς ενω πέτυχε συνολικά 65 τέρματα και δέχτηκε 28. Συνολικά σημείωσε 19 νίκες, μία ισοπαλία και έξι ήττες. Τη χρονιά αυτή στο πρωτάθλημα της πρώτης εθνικής συμμετείχαν 14 ομάδες. Συνολικά τα αποτελέσματα της ΑΕΚ
Την αγωνιστική περίοδο 2007-08 η ΑΕΚ άγγιξε την κατάκτηση του πρωταθλήματος τερματίζοντας τελικά μόλις δύο βαθμούς πίσω από τον Ολυμπιακό. Την χρονιά αυτή μάλιστα η ΑΕΚ πέτυχε την μεγαλύτερη νίκη της στην δεκαετία απέναντι στον κύριο αντίπαλό της, τον Ολυμπιακό με σκορ 4-0. Συγκέντρωσε συνολικά 68 βαθμούς ενώ είχε την καλύτερη επίθεση (65 γκολ) και την καλύτερη άμυνα εκείνη την χρονιά (17 γκολ). Ένα γεγονός που έκρινε σε σημαντικό βαθμό το πρωτάθλημα του 2008 ήταν η δικαστική απόφαση που κατοχύρωσε στον Ολυμπιακό αγώνα στον οποίο είχε ηττηθεί από την Καλαμαριά με σκορ 1-0. Με την απόφαση αυτή ανακηρύχθηκε πρωταθλητής ο Ολυμπιακός.
Πολύ καλή χρονιά για την ΑΕΚ ήταν και η περίοδος 2002-03. Η ΑΕΚ τερμάτισε στην 3η θέση 2 μόλις βαθμούς πίσω από τον πρωτοπόρο Ολυμπιακό και εξασφάλισε την συμμετοχή της στο Champions League της επόμενης περιόδου. Αξίζει να σημειωθεί πως την χρονιά αυτή έβγαιναν τρεις ελληνικές ομάδες στο Champions League. Συγκέντρωσε συνολικά 65 βαθμούς (70-27 τέρματα).
Η ΑΕΚ κατάφερε να πλησιάσει πολύ στην κατάκτηση του στόχου της και την περίοδο 2004-05, μία χρονιά που είχε ξεκινήσει με πολλά προβλήματα για την ΑΕΚ. Στο ξεκίνημα αυτής της περιόδου η ΑΕΚ αντιμετώπιζε μεγάλα οικονομικά προβλήματα και έφτασε να απειλείται με υποβιβασμό στην Δ΄Εθνική. Τελικά η διοίκηση Νικολαΐδη πέτυχε την υπαγωγή της ομάδας στο άρθρο 44 με αποτέλεσμα η ΑΕΚ να ξεπεράσει προσωρινά τον σκόπελο των χρεών. Παράλληλα η διοίκηση προχώρησε σε κάποιες μεταγραφικές κινήσεις που είχαν ως αποτέλεσμα την καλή πορεία στο πρωτάθλημα. Η ΑΕΚ τερμάτισε στην 3η θέση 1 μόλις βαθμό πίσω από τον πρωτοπόρο Παναθηναϊκό. Συγκέντρωσε συνολικά 64 βαθμούς (46-22 τέρματα).
Χειρότερες χρονιές της δεκαετίας για την ΑΕΚ ήταν οι περίοδοι 2003-04 και 2008-09. Το ξεκίνημα της αγωνιστικής πορείας της ΑΕΚ την περίοδο 2008-09, δεν ήταν καθόλου καλό. Η ΑΕΚ αποκλείστηκε πρόωρα από το κύπελλο ΟΥΕΦΑ, από την Ομόνοια Λευκώσιας, ενώ στο πρωτάθλημα πραγματοποιούσε μέτρια πορεία. Αποτέλεσμα της κακής πορείας ήταν να παραιτηθεί από την προεδρία της ομάδας ο Ντέμης Νικολαΐδης και λίγο αργότερα και ο προπονητής Γιώργος Δώνης. Η ΑΕΚ τερμάτισε στην 4η θέση 16 βαθμούς πίσω από τον πρωτοπόρο Ολυμπιακό, σε μία πορεία από τις χειρότερες της δεκαετίας. Συγκέντρωσε συνολικά 55 βαθμούς (40-24 τέρματα). Στα play-off βελτίωσε λίγο την θέση τηε τερματίζοντας τελικά 3η. Την περίοδο 2003-04 η ΑΕΚ τερμάτισε στην 4η θέση 22 βαθμούς πίσω από τον πρωτοπόρο Ολυμπιακό. Συγκέντρωσε συνολικά 55 βαθμούς (57-32 τέρματα).
Τις περιόδους 1999-00, 2000-01, 2005-06 και 2006-07 η ΑΕΚ πραγματοποίησε αξιοπρεπείς πορείες χωρίς όμως να πετύχει κάτι σημαντικό. Την περίοδο 2005-06 που ήταν οι καλύτερη από αυτές της τρεις η ΑΕΚ τερμάτισε στην 2η θέση 3 βαθμούς πίσω από τον πρωτοπόρο Ολυμπιακό. Συγκέντρωσε συνολικά 67 βαθμούς ενώ πέτυχε μόνο 42 τέρματα και δέχτηκε 20, κάτι που δείχνει το αμυντικό σύστημα της ομάδας. Την αμέσως επόμενη περίοδο τερμάτισε στην 2η θέση 9 βαθμούς πίσω από τον πρωτοπόρο Ολυμπιακό. Συγκέντρωσε συνολικά 62 βαθμούς (60-27 τέρματα). Την περίοδο 1999-00 τερμάτισε στην τρίτη θέση στο πρωτάθλημα, 26 βαθμούς πίσω από τον πρωταθλητή Ολυμπιακό. Κατέκτησε όμως το κύπελλο νικώντας στον τελικό τον Ιωνικό με σκορ 3-0 ενώ την αμέσως επόμενη χρονιά τερμάτισε στην 3η θέση 17 βαθμούς πίσω από τον πρωτοπόρο Ολυμπιακό. Συγκέντρωσε συνολικά 61 βαθμούς, πέτυχε 61 τέρματα και δέχτηκε 34.
Κύπελλο Ελλάδος
Η ΑΕΚ κατέκτησε δύο κύπελλα στην διάρκεια της δεκαετίας, την περίοδο 1999-2000 και 2001-02. Το 1999-2000 Η ΑΕΚ κατέκτησε το 12ο συνολικά κύπελλο στην ιστορία της ύστερα από μία πολύ καλή πορεία, όπου απέκλεισε διαδοχικά τα Τρίκαλα, τον Ολυμπιακό και τον Πανιώνιο. Στον τελικό επικράτησε του Ιωνικού με σκορ 3-1. Αναλυτικά η πορεία στο κύπελλο. Την περίοδο 2001-02 Η ΑΕΚ κατέκτησε το 13ο συνολικά κύπελλο στην ιστορία της και το τελευταίο μέχρι στιγμής, ύστερα από μία πολύ καλή πορεία, όπου απέκλεισε διαδοχικά τον Άγιο Νικόλαο, τον Κιλκισιακό, τον ΠΑΟΚ και την Ξάνθη. Στον τελικό επικράτησε του Ολυμπιακού με σκορ 3-1. Αναλυτικά η πορεία στο κύπελλο
Η ΑΕΚ ήταν φιναλίστ δύο ακόμα χρονιές, την περίοδο 2005-06 οπότε και ηττήθηκε από τον Ολυμπιακό με σκορ 3-0 και την περίοδο 2008-09 ηττήθηκε τελικά από τον Ολυμπιακό στα πέναλντι μετά από έναν συναρπαστικό αγώνα που έληξε στην παράτηση με σκορ 4-4. Χρειάστηκε να χτυπηθούν συνολικά 32 πέναλντι για να αναδειχθεί νικητής. Ο τελικός αυτός χαρακτηρίστηκε ως ένας από τους κορυφαίους όλων των εποχών.
Η ΑΕΚ πραγματοποίησε κακές πορείες τις περίοδους 2000-01, 2006-07 και 2007-08. Στην διοργάνωση του 2000-01 η ΑΕΚ κληρώθηκε στην φάση των ομίλων στον ίδιο όμιλο με τον Παναθηναϊκό. Τερμάτισε δεύτερη έχοντας πετύχει εντυπωσιακό αριθμό τερμάτων. Στην επόμενη φάση κληρώθηκε με τον Ολυμπιακό. Στον πρώτο επεισοδιακό αγώνα η ΑΕΚ έμεινε με εννέα παίκτες όσο ακόμα το παιχνίδι ήταν 1-1. Ο τότε διευθύνων σύμβουλος της ομάδας Πέτρος Στάθης προέτρεψε τους παίκτες να προσποιηθούν τους τραυματίες ώστε να διακοπεί ο αγώνας, ο οποίος διακόπηκε στο 70 εις βάρος της ΑΕΚ η οποία αποκλείστηκε πρόωρα από την διοργάνωση ύστερα από την βαρεία ήττα στην ρεβάνς από τον Ολυμπιακό με 6-1. Την περίοδο 2006-07 η ΑΕΚ αποκλείστηκε πρόωρα από το Χαϊδάρι από τον πρώτο κιόλας αγώνα που έδωσε. Στον μοναδικό αγώνα που έδωσε η ΑΕΚ στον θεσμό το αποτέλεσμα παρέμεινε 0-0 στην κανονική διάρκεια του αγώνα και στην παράταση ενώ στην διαδικασία των πέναλντι έχασε 5-4. Την επόμενη χρονιά η ΑΕΚ αποκλείστηκε από τον δεύτερο μόλις γύρο από την ομάδα της Ξάνθης, δίνοντας μόλις δύο αγώνες στον θεσμό.
Ευρωπαϊκή πορεία
Την δεκαετία του 2000 η ΑΕΚ συμμετείχε ανελλιπώς στις Ευρωπαϊκές διοργανώσεις. Έδωσε μάλιστα σχεδόν όσους Ευρωπαϊκούς αγώνες είχε δώσει όλες τις προηγούμενες δεκαετίας μαζί. Συμμετείχε πέντε φορές στην κορυφαία διοργάνωση του Champions League και εννιά στην διοργάνωση του κυπέλλου ΟΥΕΦΑ (τις τέσσερις λόγω πρόωρου αποκλεισμού από το Champions League ή λόγω κατάκτησης της 3ης θέσης στην φάσητων ομίλων). Καλύτερες Ευρωπαϊκές χρονιές της ΑΕΚ ήταν η τριετία 2001-03 και η περίοδος 2006-07. Την τριετία 2001-03 η ΑΕΚ κατάφερε να φτάσει τρεις συνεχόμενες χρονιές στην φάση των 16 του κυπέλλου ΟΥΕΦΑ για να αποκλειστεί τελικά από τις πολύ ισχυρότερες Μπαρτσελόνα, Ίντερ και Μάλαγα. Πιο εντυπωσιακή πρόκριση ήταν η πρόκριση απέναντι στην Γερμανική Μπάγερ Λεβερκούζεν την περίοδο 2000-01. Ήταν και η μοναδική φορά που μία ελληνική ομάδα απέκλειε μία Γερμανική. Οι καλύτερες χρονιές της ΑΕΚ στην διοργάνωση του Champions League ήταν η περίοδος 2002-03 όταν και τερμάτισε τρίτη στον όμιλό της αποσπώντας έξι ισοπαλίες σε έξι αγώνες, απέναντι μάλιστα σε ισχυρούς αντιπάλους όπως η Ρεάλ Μαδρίτης και η Ρόμα και η περίοδος 2006-07 όταν και πέτυχε τις πρώτες τις νίκες σε φάση ομίλων του Champions Leahue. Την περίοδο αυτή τερμάτισε τρίτη στον όμιλό της και συνέχισε στο κύπελλο ΟΥΕΦΑ. Η ΑΕΚ δεν πραγματοποίησε καλές πορείες την περίοδο 1999-2000 όταν και αποκλείστηκε στα προκριματικά από την Σουηδική ΑΙΚ Στοκχόλμης, την περίοδο 2003-04 που τερμάτισε τελευταία στον όμιλό της έχοντας αποσπάσει μόνο δύο ισόπαλίες και την περίοδ 2007-08 που αποκλείστηκε από την ισπανική Σεβίλλη ΦΚ. Ακόμα χειρότερη χρονιά ήταν η περίοδος 2008-09 που αποκλείστηκε στο κύπελλο ΟΥΕΦΑ από την πρώτη κιόλας αναμέτρηση με αντίπαλο την Ομόνοια Λευκωσίας. Η μεγαλύτερη νίκη που σημείωσε η ΑΕΚ αυτή την περίοδο ήταν απέναντι στην αδύναμη Γκρεβενμάχεν από το Λουξεμβούργο με σκορ 6-0, ενώ η μεγαλύτερή της ήττα ήταν από την Μπαρτσελόνα για το κύπελλο ΟΥΕΦΑ της περιόδου 2000-01 με σκορ 5-0 και από την Ζενίτ Αγίας Πετρούπολης την περίοδο 2004-05 με σκορ 5-1.
Σύνθεση και Μεταγραφές
Με την φανέλα της ΑΕΚ κατά την δεκαετία του 2000, αγωνίστηκαν σημαντικοί διεθνείς Έλληνες παίκτες αλλά και αξιόλογοι ξένοι παίκτες. Κατά την δεκαετία αυτή, από τους παίκτες που αγωνίστηκαν με την φανέλα της ΑΕΚ ξεχώρισαν οι  Έλληνες παίκτες Θοδωρής Ζαγοράκης,  Τραϊανός Δέλλας, Κώστας Κατσουράνης, Νίκος Λυμπερόπουλος,  ο Αργεντινός Φερνάντο Νάβας, ο διεθνής Παραγουανός Κάρλος Γκαμάρα, οι  Ιταλοί  Στέφανο Σορεντίνο και  Μπρούνο Τσιρίλο και ο Βραζιλιάνος Ριβάλντο. Ο Θοδωρής Ζαγοράκης ήρθε στην ΑΕΚ το καλοκαίρι του 2001 και έμεινε μέχρι το καλοκαίρι του 2004. Ο Τραιανός Δέλλας ήρθε στο ξεκίνημα της δεκαετίας και επέστρεψε την περίοδο2005-06. Ο Κώστας Κατσουράνης ήρθε στην ΑΕΚ την περίοδο 2002-03 και έμεινε μέχρι την περίοδο 2005-06. Ο Νίκος Λυμπερόπουλος ήρθε την περίοδο 2003-04 και αναδείχθηκε πρώτος σκόρερ κατά την περίοδο 2006-07 ενώ ο Ριβάλντο αγωνίστηκε στην ΑΕΚ μόνο κατά την περίοδο 2007-08. Ο Αργεντινός Φερνάντο Νάβας αγωνίστηκε κατά τις περιόδους 2001-02 και 2002-03 και οι Ιταλοί Τσιρίλο και Σορεντίνο αγωνίστηκαν τις περίοδους 2005-06 και 2006-07
Καλή παρουσία είχαν επίσης οι Κοσταρικανοί διεθνείς Μαουρίτσιο Ράιτ και Βάλτερ Σεντένο που  αγωνίστηκαν την περίοδο 2002-03  και  οι  Πορτογάλοι  Μπρούνο Άλβες και Πάουλο Ασουνσάο που αγωνίστηκαν την περίοδο 2004-05. Οι δύο Πορτογάλοι είχαν σημαντική εξέλιξη στην πορεία της καριέρας τους καθώς αγωνίστηκαν σε μεγάλες Ευρωπαϊκές ομάδες. Επίσης ξεχώρισε ο Αργεντινός Ισμαέλ Μπλάνκο ο οποίος αναδείχθηκε πρώτος σκόρερ για δύο διαδοχικές χρονιές, την περίοδο 2007-08 και 2008-09
Πολύ ηχηρές  μεταγραφές  της  δεκαετίας   που  δεν  προσέφεραν  όμως  τα  αναμενόμενα  ήταν  οι  Ντράγκαν Τσίριτς και  Γιάννης Οκκάς Ο Ντράγκαν Τσίριτς αποτέλεσε μία από τις ακριβότερες μεταγραφές της ΑΕΚ της δεκαετίας. Έπαιξε μία μόνο  χρονιά  στην  ΑΕΚ, την περίοδο 1999-2000, χωρίς  να  προσφέρει  τα  αναμενόμενα. Ο Οκκάς ήρθε την περίοδο 2003-04 ως αντικαταστάτης του Ντέμη Νικολαΐδη που έφυγε εκείνη την χρονιά, και δεν κατάφερε να προσφέρει πολλά κατά την σύντομη παρουσία του στην ΑΕΚ. Την επόμενη χρονιά αναγκάστηκε να αποχωρήσει λόγω αδυναμίας της ΑΕΚ να τον πληρώσει
Επίσης από  τους  παίκτες  που  είχαν  αποκτηθεί  από  την  προηγούμενη  δεκαετία  συνέχισαν  να  έχουν  πολύτιμη  παρουσία  οι  Ντέμης Νικολαΐδης, Άκης Ζήκος, και Βασίλης Τσιάρτας. Ο Ντέμης Νικολαΐδης έφυγε το καλοκαίρι του 2003 για την Ατλέτικο Μαδρίτης. Την χρονιά αυτή είχε προηγηθεί επεισόδιο του παίχτη με τον μεγαλομέτοχο της ομάδας Μάκη Ψωμιάδη. Ο Άκης Ζήκος και ο Βασίλης Τσιάρτας μετά από σύντομη παρουσία στην γαλλική Μονακό και στην ισπανική Σεβίλλη αντίστοχα επέστρεψαν στην ΑΕΚ πραγματοποιώντας καλές εμφανίσεις. Την δεκαετία αυτή αποχώρησαν από την ενεργό δράση παίκτες με πολύ σημαντική προσφορά στην ΑΕΚ, όπως οι Τόνι Σαβέβσκι και Μιχάλης Κασάπης.
Η ΑΕΚ άλλαζε πολλές φορές ριζικά την σύνθεση της ομάδας. Την περίοδο 1999-2000 προστέθηκαν στο δυναμικό της ΑΕΚ οι: Τραϊανός Δέλλας, Ντράγκαν Τσίριτς, Γκόραν Πέτριτς και Βλαντιμίρ Ματιάσεβιτς, ενώ τον Ιανουάριο προστέθηκε και ο Μίλεν Πέτκοφ. Αντίστοιχα αποχώρησαν οι Μπόμπαν Μπαμπούνσκι, Παράσχος Ζουμπούλης, Ντανιέλ Μπατίστα, Ίλια Ίλιεφ, Γιώργος Δώνης, Κρίστοφερ Ρε, Μπράνκο Μιλοβάνοβιτς και Κέλβιν Σέμπουε. Την επόμενη χρονιά ήρθαν στην ΑΕΚ οι: Κάρλος Γκαμάρα, Γκρεγκορτζ Μιελκάρσκι, Σέρτζιο Μαρικά, Αντόνιο Φόλια Αντίστοιχα αποχώρησαν οι Τόνυ Σαβέβσκι και Βάιος Καραγιάννης που αποσύρθηκαν από την ενεργό δράση.
Την περίοδο 2002-03 ήρθαν στην ΑΕΚ οι: Κώστας Κατσουράνης, Γρηγόρης Γεωργάτος, Δημήτρης Ναλιτζής, Μαουρίτσιο Ράιτ, Βάλτερ Σεντένο, Μίκαελ Κρεκ, Βασίλης Μπορμπόκης. Αντίστοιχα αποχώρησαν οι Κάρλος Γκαμάρα, Μπλένταρ Κόλα, Ράμος Ροντρίγκο Φερουζέμ, Γκρέγκορ Μιελκάρσκι. Την επόμενη χρονιά ήρθαν οι: Νίκος Λυμπερόπουλος, Γιάννης Οκκάς, Βασίλης Μόρας και Κόφι Αμπονσά. Αντίστοιχα αποχώρησαν οι Ντέμης Νικολαΐδης, Βασίλης Τσιάρτας, Ηλίας Ατματζίδης, Βασίλης Μπορμπόκης,  Θοδωρής Ζαγοράκης, Μιχάλης Κασάπης και ο Χρήστος Μαλαδένης.
Την περίοδο 2007-08 ξεχώρισε η απόκτηση του Ριβάλντο. Την χρονιά αυτή προστέθηκαν στο δυναμικό της οι Ριβάλντο, Ισμαέλ Μπλάνκο, Ροδόλφο Αρουαμπαρένα, Ταμαντανί Ενσαλίβα Μωχάμεντ Καλλόν , Σίλβα Ράμος, Μαρσέλλο Μορέτο, Γιούργκεν Μάχο, Ζεράλδο Άλβες, Χάρης Παππάς και Μανού. Τον Ιανουάριο προστέθηκε και ο Εντίνιο. Αποχώρησαν αντίστοιχα οι Βασίλης Λάκης, Στέφανο Σορεντίνο, Μπρούνο Τσιρίλο, Μάρτιν Παουτάσο, Ιφεάνι Ουντέζε, Λεωνίδας Καπάνταης, Αντρέ Ντελίμπασιτς. Την επόμενη χρονιά στο δυναμικό της ΑΕΚ προστέθηκαν οι Νάτσο Σκόκο ,Ντανιέλ Μαιστόροβιτς, Σωτήρης Κυργιάκος, Άγγελος Μπασινάς, Ράφικ Τζεμπούρ, Αγκουστίν Πελετιέρι, Σεμπαστιάν Σάχα και Χουανφράν. Αποχώρησαν οι Νίκος Λυμπερόπουλος, Ροδόλφο Αρουαμπαρένα, Ριβάλντο (αποχώρησε στο ξεκίνημα της σεζόν), Σωκράτης Παπασταθόπουλος, Φεντερίκο Ασκάρατε, Παντελής Καπετάνος, Ζούλιο Σέζαρ, Χρήστος Μπούρμπος, Μαρσέλο Μορέτο, Μανού.
Προπονητές
Κατά την δεκαετία αυτή η ΑΕΚ άλλαζε πολύ συχνά προπονητές. Από τους προπονητές που πέρασαν από την ΑΕΚ αυτή την περίοδο ξεχώρισαν οι Φερνάντο Σάντος, Λορέντσο Σέρρα Φερέρ και ο Ντούσαν Μπάγεβιτς που επέστρεψε στην ΑΕΚ το καλοκαίρι του 2002 αλλά και τον Νοέμβριο του 2008.
Προπονητής της ΑΕΚ για την αγωνιστική περίοδο 1999-2000 ανέλαβε ο Λιούμπισα Τουμπάκοβιτς, ο οποίος αποχώρησε την 13η αγωνιστική αφού η ομάδα μέχρι τότε σεν είχε βρει το ρυθμό της. Τον διαδέχτηκε μέχρι το τέλος του πρωταθλήματος ο Γιάννης Παθιακάκης. Η ΑΕΚ ξεκίνησε την επόμενη χρονιά  με προπονητή τον Γιάννη Παθιακάκη, ο οποίος παρέμεινε στον πάγκο της ΑΕΚ μέχρι την 13η αγωνιστική. Τον διαδέχτηκε ο Τόνι Σαβέβσκι που αποχώρησε από την ενεργό δράση την χρονιά αυτή. Την περίοδο 2001-02 ανέλαβε προπονητής της ΑΕΚ ο Πορτογάλος Φερνάντο Σάντος. Την επόμενη χρονιά επέστρεψε στον πάγκο της ΑΕΚ μετά από επτά χρόνια ο Ντούσαν Μπάγεβιτς. Ο Ντούσαν Μπάγεβιτς ξεκίνησε και την περίοδο 2003-04, αλλά αποχώρησε τον Ιανουάριο του 2004, σε μία περίοδο που η πορεία της ομάδας δεν ήταν καλή και η ένταση στις σχέσεις του με τους οπαδούς της ΑΕΚ είχε ενισχυθεί. Τον διαδέχτηκε στο υπόλοιπο της χρονιάς ο Ίλιε Ντουμιτρέσκου
Την περίοδο 2004-05 επέστρεψε στον πάγκο της ΑΕΚ ο Φερνάντο Σάντος που παρέμεινε στην θέση του προπονητή για δύο χρόνια. την αγωνιστική περίοδο  2006-07 προπονητής της ΑΕΚ ανέλαβε ο Ισπανός Λορένθο Σέρα Φερέρ. Ο Φερέρ συνέχισε και την περίοδο 2007-08 όπου παρέμεινε στον πάγκο μέχρι την 20η αγωνιστική. Τον διαδέχτηκε στην συνέχεια ο Νίκος Κωστένογλου. Για την περίοδο 2008-09 ανέλαβε ο Γιώργος Δώνης ο οποίος παρέμεινε στον πάγκο της ΑΕΚ μόνο για έντεκα αγωνιστικές και αποχώρησε λόγω της πολύ κακής πορείας της ομάδας μέχρι εκείνη την στιγμή. Τον διαδέχτηκε για την συνέχεια του πρωταθλήματος ο Ντούσαν Μπάγεβιτς ο οποίος επέστρεψε στην ΑΕΚ για τρίτη φορά.
Διοίκηση
Η δεκαετία του 2000 ήταν μία από τις πιο ταραγμένες δεκαετίες διοικητικά στην ιστορία της ΑΕΚ. Την περίοδο 1999-2000 ο έλεγχος της ΑΕΚ πέρασε από την ΕΝΙΚ στην Ολλάνδική εταιρία Net Med. Πρόεδρος ανέλαβε ο Κορνήλιος Σιρχάουζ που έγινε ο πρώτος αλλοδαπός πρόεδρος στην ιστορία της ΑΕΚ. Διευθύνων σύμβουλος ήταν ο Πέτρος Στάθης. Το 2001 ο έλεγχος της ΠΑΕ πέρασε στον Μάκη Ψωμιάδη και χρέη προέδρου την περίοδο αυτή εκτελούσε ο ξάδερφος του Χαρίλαος Ψωμιάδης. Ο Ψωμιάδης παρέμεινε στην διοίκηση της ΑΕΚ μέχρι τις αρχές του 2003 και αποχώρησε λίγο μετά τις καταγγελίες του Ντέμη Νικολαΐδη για την έφοδο που πραγματοποίησε ο Μάκης Ψωμιάδης στο σπίτι του Την περίοδο αυτή η οικονομική κατάσταση της ομάδας επιδεινώθηκε. Στην συνέχεια ανέλαβε τις τύχες της ομάδας η ερασιτεχνική με πρόεδρο τον Γιάννη Γρανίτσα. Την περίοδο 2004-05 η ΑΕΚ πέρασε σε ομάδα επιχειρηματιών με πρόεδρο τον Ντέμη Νικολαΐδη. Στο ξεκίνημα αυτής της περιόδου η ΑΕΚ αντιμετώπιζε μεγάλα οικονομικά προβλήματα και έφτασε να απειλείται με υποβιβασμό στην Δ΄Εθνική. Τελικά η διοίκηση Νικολαΐδη πέτυχε την υπαγωγή της ομάδας στο άρθρο 44 με αποτέλεσμα η ΑΕΚ να ξεπεράσει προσωρινά τον σκόπελο των χρεών. Παράλληλα η διοίκηση προχώρησε σε κάποιες μεταγραφικές κινήσεις που είχαν ως αποτέλεσμα την καλή πορεία στο πρωτάθλημα. Ο Ντέμης Νικολαΐδης παραιτήθηκε από την προεδρία το φθινόπωρο του 2008 ως αποτέλεσμα της κακής πορείας της ομάδας και της διαμάχης του με μερίδα οπαδών. Επόμενος πρόεδρος ανέλαβε ο Γιώργος Κιντής.
Το γήπεδο της ΑΕΚ
Την δεκαετία αυτή η ΑΕΚ βρέθηκε χωρίς έδρα. Στο τέλος της περιόδου 2002-03 κατεδαφίστηκε το γήπεδο της Νέας Φίλαδέλφειας. το οποίο είχε υποστεί αρκετές ζημιές στον μεγάλο σεισμό της Αττικής το 1999. Την επόμενη χρονιά η ΑΕΚ αντιμετώπιζε και πρόβλημα έδρας και έδωσε τους περισσότερους αγώνες της  στα γήπεδα της Νέας Σμύρνης και των Άνω Λιοσίων. Από την περίοδο 2004-05 καθιέρωσε ως έδρα της το Ολυμπιακό στάδιο της Αθήνας.
Διάγραμμα της πορείας της ΑΕΚ
1 Θέση που κατέλαβε μετά τα play-off. Σε παρένθεση η θέση που κατέλαβε στην κανονική διάρκεια του πρωταθλήματος
Παραπομπές
ΑΕΚ 2000 Κατηγορία:Αθλητική Ένωση Κωνσταντινουπόλεως (ποδόσφαιρο)
Εθνική Γεωργίας Κ-21 (ποδόσφαιρο ανδρών)
Στην ομάδα συμμετέχουν οι Γεωργιανοί ποδοσφαιριστές κατω των 21 στην αρχή του χρονολογικού έτους που ξεκινά το διετές Ευρωπαϊκό πρωτάθλημα ποδοσφαίρου U21, με αποτέλεσμα κάποιοι ποδοσφαιριστές να συμμετέχουν μέχρι το 23ο έτος.
Εξωτερικοί σύνδεσμοι
Κατηγορία:Εθνική Γεωργίας (ποδόσφαιρο) Κατηγορία:Εθνικές ομάδες ποδοσφαίρου Κ-21 Ευρώπης Κατηγορία:Ποδόσφαιρο νέων ανά χώρα
Πρωτάθλημα καλαθοσφαίρισης Α2 εθνικής κατηγορίας ανδρών 1999-2000
Α2 Ανδρών 1999-2000
Η πρώτη φάση της διοργάνωσης διήρκεσε από τις 25 Σεπτεμβρίου 1999 έως τις 8 Ιανουαρίου 2000. Η δεύτερη φάση ξεκίνησε στις 15 Ιανουαρίου και ολοκληρώθηκε στις 22 Απριλίου 2000. Πρωταθλήτρια της κατηγορίας αναδείχτηκε η ομάδα του Μακεδονικού Νεαπόλεως για πρώτη φορά στην ιστορία της.
<div style="margin:0 auto;clear:both; background:#E1F7E6; padding:5px; border:1px solid #99CC99;border-right-width: 2px; border-bottom-width: 2px;text-align:center;width:70%"> 20px|Α2 Βαθμολογία 20px|Α2
Εξωτερικοί σύνδεσμοι
Κατηγορία:Α2 εθνική κατηγορία καλαθοσφαίρισης ανδρών Πρωταθλημα Ελλαδος Α2 Ανδρων 1999 2000 Πρωταθλημα Ελλαδος Α2 Ανδρων 1999 2000
Κομοριανές βουλευτικές εκλογές (2015)
Βουλευτικές εκλογές διεξήχθησαν στις Κομόρες στις 25 Ιανουαρίου 2015 (ο πρώτος γύρος), μαζί με τις τοπικές εκλογές. Οι εκλογές θεωρήθηκαν ως ένα τεστ για τη δημοτικότητα του πρώην προέδρου Αχμέντ Αμπντάλα Σαμπί, ο οποίος θα διεκδικήσει ξανά την εκλογή του στο προεδρικό αξίωμα, στις εκλογές του 2016. Σε περιφέρειες όπου κανείς από τους υποψηφίους δεν συγκέντρωσε το απαιτούμενο ποσοστό στον πρώτο γύρο, διεξήχθη και δεύτερος γύρος, στις 22 Φεβρουαρίου. Τα πρώτα αποτελέσματα από τον πρώτο γύρο έγιναν γνωστά στις 26 Ιανουαρίου και κατέδειξαν την υποστήριξη στο φιλοϊσλαμικό κόμμα Juwa. Στις εκλογές προηγήθηκε η Ένωση για την Ανάπτυξη των Κομορών, κερδίζοντας τις 8 επί συνόλου 24 εδρών στη Συνέλευση της Ένωσης.
Πλαίσιο
Η θητεία της Συνέλευσης της Ένωσης, τα μέλη της οποίας είχαν εκλεγεί στις εκλογές του 2009, θα έληγε τον Απρίλιο του 2014, όμως παρατάθηκε. Οι εκλογές προγραμματίστηκε αρχικά να διεξαχθούν στις αρχές Νοεμβρίου του 2014, όμως τον Σεπτέμβριο ο πρόεδρος Ικιλιλού Ντοϊνέν ανακοίνωσε ότι η διεξαγωγή τους θα καθυστερούσε ως τις 28 Δεκεμβρίου, με τον 2ο γύρο να ορίζεται για την 1η Φεβρουαρίου. Εν συνεχεία αναβλήθηκαν ξανά και τελικά ο πρώτος γύρος των εκλογών διεξήχθη στις 25 Ιανουαρίου 2015.
Η προεκλογική εκστρατεία ξεκίνησε επίσημα στις 25 Δεκεμβρίου. Συνολικά 878 υποψήφιοι διεκδίκησαν την ψήφο των 275.348 ψηφοφόρων σε 708 εκλογικά τμήματα, ενώ δεν ψήφισαν οι Κομοριανοί του εξωτερικού. Για τις τοπικές εκλογές (για την ανάδειξη τοπικών συμβουλίων), ο αριθμός των υποψηφίων έφτασε τους 353.
Εκλογικό σύστημα
Τα 33 μέλη της Συνέλευσης της Ένωσης εκλέγονται με δύο μεθόδους: τα 18 εκλέγονται άμεσα σε μονοεδρικές περιφέρειες με τη χρήση του συστήματος 2 γύρων, ενώ 15 μέλη εκλέγονται από τις συνελεύσεις των αυτόνομων νήσων. Τα τρία νησιά είναι το Ανζουάν, η Μεγάλη Κομόρα και το Μοελί.
Δεύτερος γύρος
Στις 22 Φεβρουαρίου διεξήχθη ο δεύτερος γύρος των εκλογών, ο οποίος κύλησε γενικά ήρεμα, με εξαίρεση κάποια μικροεπεισόδια ανάμεσα σε υποστηρικτές αντίπαλων κομμάτων σε εκλογικά κέντρα.
Παραπομπές
2015
Αυτόνομη θέρμανση
Ο όρος «αυτόνομη θέρμανση» χρησιμοποιείται για να περιγράψει την εγκατάσταση κεντρικής θέρμανσης που παρέχει στους ιδιοκτήτες τη δυνατότητα ανεξάρτητης ρύθμισης της θερμοκρασίας χώρου μεταξύ των διαμερισμάτων της οικοδομής.
Η αυτονόμηση των διαμερισμάτων μπορεί να γίνεται με έλεγχο από έναν θερμοστάτη χώρου και:
Τα πλεονεκτήματα της κεντρικής θέρμανσης.
Παρά τα μειονεκτήματα της και τις προστριβές που μερικές φορές δημιουργεί η χρήση της, η θέρμανση με κεντρική εγκατάσταση είναι σχεδόν πάντοτε ο οικονομικότερος τρόπος θέρμανσης μιας οικοδομής, ή αν δεν είναι, μπορεί να γίνει, με βελτίωση και εκσυγχρονισμό της εγκατάστασης θέρμανσης.. Γι αυτό θα πρέπει πρώτα να εξαντλούνται τα περιθώρια συνεννόησης μεταξύ συνιδιοκτητών πριν αυτοί αποφασίσουν να αποσυνδεθούν από την κεντρική θέρμανση.
Γιατί αυτόνομη θέρμανση.
"Μη-αυτόνομη" θα μπορούσε να χαρακτηριστεί μια εγκατάσταση θέρμανσης (συνήθως παλιάς πολυκατοικίας) που αποτελείται από έναν κεντρικό λέβητα που τροφοδοτεί με ζεστό νερό τα θερμαντικά σώματα όλων των διαμερισμάτων ταυτόχρονα, μέσω σωλήνων που διατρέχουν κατακόρυφα την οικοδομή, όπως στο ακόλουθο σχήμα:
Αρχείο:Palia-oikodomi-me-polles-katakorifes-stiles.png
Στις παλαιότερες εγκαταστάσεις, οι σωληνώσεις της θέρμανσης είναι κοινές για όλα τα διαμερίσματα της οικοδομής και συνήθως διατρέχουν την οικοδομή με περισσότερες από μία κεντρικές κατακόρυφες στήλες που διέρχονται από όλες τις ιδιοκτησίες. Έτσι, στις οικοδομές αυτές, δεν είναι δυνατή η ανεξάρτητη ρύθμιση της θερμοκρασίας σε κάθε διαμέρισμα, αλλά τα διαμερίσματα θερμαίνονται όλα μαζί τις ώρες που λειτουργεί η εγκατάσταση.
Το γεγονός αυτό έχει αρνητικές επιπτώσεις τόσο στην ποιότητα της θέρμανσης όσο και στο κόστος λειτουργίας της εγκατάστασης. Στις οικοδομές αυτές η ομοιομορφία στην θερμοκρασία κάθε διαμερίσματος εξαρτάται από την ακρίβεια και την επιτυχία της μελέτης θέρμανσης και την συνολική ποιότητα κατασκευής (κυρίως όσον αφορά στη μόνωση) της οικοδομής. Δεν είναι λίγες οι περιπτώσεις στις οποίες πολλά διαμερίσματα σε τέτοιες οικοδομές υπερθερμαίνονται κατά τις ώρες θέρμανσης και οι ένοικοι αναγκάζονται να ανοίξουν τα παράθυρα και τις μπαλκονόπορτες (πράγμα που συνεπάγεται μεγάλη σπατάλη ενέργειας), όπως επίσης δεν είναι και λίγες οι περιπτώσεις διαμερισμάτων που δεν θερμαίνονται επαρκώς (κυρίως στον τελευταίο όροφο της οικοδομής).
Τρόποι μέτρησης της κατανάλωσης σε εγκαταστάσεις κεντρικής θέρμανσης
Η ανεξαρτητοποίηση των διαμερισμάτων σε μια οικοδομή, μπορεί να γίνει με τρεις τρόπους: διατηρώντας την εξάρτηση των διαμερισμάτων από την κεντρική θέρμανση
Αρχείο:Τρόποι_αυτονόμησης_σε_εγκατάσταση_κεντρικής_θέρμανσης.png
Τρόποι αυτονόμησης με ατομικό σύστημα θέρμανσης.
Τα συστήματα που ενδείκνυνται για την κατασκευή ατομικής εγκατάστασης, είναι:
Κλεοπάτρα (Ίδα)
Στην ελληνική μυθολογία η Κλεοπάτρα, κόρη του Ίδα, ήταν η σύζυγος του μεγάλου ήρωα και πρίγκηπα Μελεάγρου. Η Κλεοπάτρα ήταν εγγονή του Αφαρέως και της Αρήνης. Την εποχή που οι Κουρήτες πολιόρκησαν τους Αιτωλούς στην Καλυδώνα, μάταια ικέτευαν τον Μελέαγρο να πολεμήσει για να σώσει την πόλη του: ο ήρωας έκλεινε τα αυτιά του στις παρακλήσεις των γερόντων, των ιερέων, του πατέρα του και της μητέρας του. Τελικώς ο εχθρός κυρίευσε την Καλυδώνα, και οι Κουρήτες ετοιμάζονταν να λεηλατήσουν το μέγαρο του Μελεάγρου. Τότε μόνο ο Μελέαγρος μεταπείσθηκε από τις ικεσίες της συζύγου του Κλεοπάτρας, πήρε τα όπλα του και έσωσε την πόλη, αλλά σκοτώθηκε καθώς φαίνεται την ώρα του τέλους της μάχης. Σύμφωνα όμως με τη μεταγενέστερη εκδοχή, η πεθερά της Κλεοπάτρας, η Αλθαία, προκάλεσε σκόπιμα το τέλος του Μελεάγρου (για περισσότερα, βλ.λ. Μελέαγρος), οπότε από την απελπισία της η Κλεοπάτρα για τον θάνατο του συζύγου της αυτοκτόνησε (κρεμάστηκε).
Πηγή
Κλεοπατρα Ιδ
Εκτός έδρας γκολ
Ο κανονισμός των  εκτός έδρας γκολ  (αγγλ.: Away goals rule) στο ποδόσφαιρο είναι ένας τρόπος να αποφασιστεί ποια ομάδα πρέπει να προκριθεί σε διοργανώσεις διπλών αγώνων νοκ-άουτ, όταν υπάρχει ισοπαλία στο σύνολο των γκολ. Η UEFA αποφάσισε ότι από την σεζόν 2021/22 ο κανόνας του εκτός έδρας γκολ στις διοργανώσεις της δεν θα εφαρμόζεται αλλά αντίθετα σε περίπτωση που το συνολικό σκορ και στα δύο ματς παρέμενε ίδιο και μία ομάδα είχε πετύχει περισσότερα εκτός έδρας γκολ από την αντίπαλη το ματς θα οδηγούνταν σε παράταση και αντίστοιχα σε πέναλτι.
Κανονισμός
Ο κανονισμός εφαρμόζεται σε διοργανώσεις κυπέλλων (και όχι πρωταθλημάτων), στις οποίες οι ομάδες αγωνίζονται σε διπλά ματς νοκ-άουτ και στις δύο έδρες. Ισχύει μόνο όταν το συνολικό σκορ των δύο αγώνων είναι ισόπαλο. Τότε, σύμφωνα με τον κανονισμό του εκτός έδρας γκολ, πλεονεκτεί η ομάδα, που έχει πετύχει περισσότερα γκολ εκτός έδρας. Ισοδύναμα, πλεονεκτεί η ομάδα, που έχει δεχτεί λιγότερα γκολ εντός έδρας.
Συχνά λέγεται ότι τα εκτός έδρας γκολ μετράνε διπλά, αλλά αυτό δεν ισχύει κυριολεκτικά. Ο κανονισμός των εκτός έδρας γκολ άρχισε να εφαρμόζεται στις διοργανώσεις της UEFA από το 1970.
Ανακεφαλαίωση
Μια ομάδα προκρίνεται:
Μια ομάδα αποκλείεται:
Εφαρμογή
Στις περισσότερες διοργανώσεις ο κανονισμός του εκτός έδρας γκολ ισχύει και στην παράταση. Συγκεκριμένα, το εκτός έδρας γκολ είναι το δεύτερο κριτήριο πρόκρισης μετά τη συνολική διαφορά τερμάτων των δυο αγώνων. Αν και σε αυτό οι δυο ομάδες ισοβαθμούν, ακολουθεί ημίωρη παράταση. Στην πράξη αυτό συμβαίνει μόνο όταν το σκορ του δεύτερου αγώνα είναι το αντίστροφο του πρώτου, π.χ. 1-2/2-1, 3-2/2-3 κλπ. Επίσης, όταν και οι δύο αγώνες λήξουν ισόπαλοι με το ίδιο σκορ, π.χ. 1-1/1-1, 2-2/2-2 κλπ. Αν το σκορ αλλάξει στην παράταση, με τέτοιο τρόπο ώστε το συνολικό σκορ να μην αλλάξει (δηλαδή να σημειωθεί ίσος αριθμός τερμάτων και από τις δύο ομάδες), προκρίνεται η ομάδα με τα περισσότερα εκτός έδρας γκολ, ειδάλλως η πρόκριση κρίνεται στη διαδικασία των πέναλτι.
Υπάρχουν κάποιες λίγες διοργανώσεις, στις οποίες ο κανονισμός του εκτός έδρας γκολ δεν ισχύει για τα γκολ που επιτυγχάνονται στην παράταση. Σε αυτή την περίπτωση αν στην παράταση επιτύχουν γκολ κι οι δύο ομάδες, τότε εξακολουθεί να υπάρχει ισοπαλία στο συνολικό σκορ. Δηλαδή, η παράταση θεωρείται ότι αποτελεί ένα είδος τρίτου αγώνα μικρότερης διάρκειας με δικό του ξεχωριστό σκορ. Π.χ. όταν μια αναμέτρηση λήξει με σκορ των δύο αγώνων 2-1/1-2 οδηγείται στην παράταση, διότι υπάρχει συνολικό σκορ ισόπαλο: 3-3 με ίδιο αριθμό εκτός έδρας γκολ. Αν στην παράταση του δεύτερου αγώνα οι ομάδες βάλουν από ένα γκολ τότε το συνολικό σκορ γίνεται 4-4 και θεωρείται ότι οι ομάδες εξακολουθούν να είναι ισόπαλες, χωρίς να ληφθεί υπόψη το επί πλέον γκολ εκτός έδρας της παράτασης, και η πρόκριση κρίνεται στα πέναλτι.
Σκοπός της εφαρμογής του κανονισμού του εκτός έδρας γκολ ήταν η επιβράβευση του επιθετικού ποδοσφαίρου. Έτσι έχουν κίνητρο οι φιλοξενούμενες ομάδες να παίξουν πιο επιθετικά και δεν περιορίζονται σε αμυντικό ή παθητικό παιχνίδι.
Ο κανονισμός εφαρμόζεται σε όλες τις διεθνείς διοργανώσεις της UEFA, τόσο τις διασυλλογικές, όσο και των εθνικών ομάδων. Επίσης, ισχύει στις διοργανώσεις της FIFA. Στη Νότια Αμερική άρχισε να ισχύει από το 2005.
Στις εσωτερικές διοργανώσεις των περισσοτέρων χωρών εφαρμόζεται ο κανονισμός του εκτός έδρας γκολ. Δυο χαρακτηριστικές εξαιρέσεις είναι το Λιγκ Καπ Αγγλίας, στο οποίο το εκτός έδρας γκολ δεν ισχύει στην παράταση. Επίσης, στο Κόπα Λιμπερταδόρες και στο Κύπελλο Βραζιλίας το εκτός έδρας γκολ ισχύει αλλά αν υπάρχει συνολικό ισόπαλο σκορ μετά το δεύτερο αγώνα, ακολουθεί κατευθείαν η διαδικασία των πέναλτι χωρίς να υπάρξει παράταση.
Κακή εφαρμογή
Στις αρχές της δεκαετίας του 1970, στα πρώτα χρόνια της εφαρμογής του κανονισμού, υπήρξαν περιπτώσεις κακής εφαρμογής του από τους διαιτητές, που δεν είχαν ακόμα συνειδητοποιήσει πώς εφαρμόζεται.
Παράδοξες περιπτώσεις
Σε ιδιαίτερες περιπτώσεις η εφαρμογή του κανονισμού του εκτός έδρας γκολ δημιουργεί κάποια παράδοξα αποτελέσματα. Πιο συνηθισμένη περίπτωση είναι όταν οι δυο αντίπαλες ομάδες χρησιμοποιούν ως έδρα το ίδιο γήπεδο αλλά τυπικά μόνο η μία είναι γηπεδούχος σε καθένα από τους δυο αγώνες.
Το 2003 στα ημιτελικά του Τσάμπιονς Λιγκ συναντήθηκαν οι ιταλικές Ίντερ και ΑΚ Μίλαν, που έχουν ως έδρα το Σαν Σίρο του Μιλάνου. Οι δυο αγώνες έληξαν ισόπαλοι 0-0 και 1-1. Όμως, την πρόκριση πήρε η Μίλαν, διότι το 1-1 σημειώθηκε στο ματς που είχε δηλωθεί ως φιλοξενούμενη.
Ακόμα πιο παράδοξη περίπτωση ήταν ο προκριματικός Αυστραλίας – Ισραήλ για το Παγκόσμιο Πρωτάθλημα Νέων 1991. Λόγω της έκρυθμης πολιτικής κατάστασης στο Ισραήλ και οι δυο αγώνες έγιναν στην Αυστραλία αλλά στον ένα το Ισραήλ αγωνίστηκε ως γηπεδούχος. Τα σκορ των δυο αγώνων ήταν: Αυστραλία – Ισραήλ: 0-1, 2-1. Την πρόκριση πήρε η Αυστραλία διότι νίκησε με 2-1 στο ματς που αγωνίστηκε ως φιλοξενούμενη κι επομένως πέτυχε 2 εκτός έδρας γκολ.
Άλλες εφαρμογές
Εκτός από τους διπλούς αγώνες νοκ-άουτ σε διοργανώσεις κυπέλλου, υπάρχει και μια άλλη εφαρμογή του κανονισμού του εκτός έδρας γκολ που αφορά διοργανώσεις που διεξάγονται σε ομίλους. Χρησιμοποιείται ως κριτήριο για την κατάταξη στη βαθμολογία ομάδων που ισοβαθμούν.
Συγκεκριμένα, όταν δυο ομάδες ισοβαθμούν, πρώτο κριτήριο για την κατάταξη στη βαθμολογία λαμβάνεται η διαφορά τερμάτων στα μεταξύ τους παιχνίδια και αν προκύπτει νέα ισοπαλία το δεύτερο κριτήριο είναι τα περισσότερα εκτός έδρας γκολ. Συνήθως το τρίτο κριτήριο είναι η συνολική διάφορα τερμάτων. Ο κανονισμός ισχύει στους ομίλους του Τσάμπιονς Λιγκ, του Ευρωπαϊκού πρωταθλήματος και του Παγκοσμίου Κυπέλλου.
Παραπομπές
Κατηγορία:Ορολογία ποδοσφαίρου
Μάχη της Πτολεμαΐδας
Η μάχη της Πτολεμαΐδας αναφέρεται σε δύο ξεχωριστά περιστατικά, το πρώτο κοντά από το χωριό Σωτήρη βόρεια της Πτολεμαΐδας και το δεύτερο κοντά στο χωριό Προστάσιος νότια της Πτολεμαΐδας. Και τα δύο γεγονότα έλαβαν χώρα στις 13 Απριλίου 1941 κατά τη διάρκεια της γερμανικής εισβολής στην Ελλάδα. Η μάχη της Πτολεμαΐδας έδωσαν χρόνο ώστε να υπάρξει θετική έκβαση στις ενέργειες που διεξήχθησαν από τις συμμαχικές μονάδες υπό τη γενική διοίκηση της βρετανικής πρώτης θωρακισμένης ταξιαρχίας κατά της γερμανικής 9ης μεραρχίας, ώστε να καλύψουν την αποχώρηση των συμμάχων από τις θέσεις τους στο Κλειδί Ημαθίας και στο Βέρμιο προς τη νέα αμυντική γραμμή του Όλυμπου - Αλιάκμωνα - Άσκιο.
Π Κατηγορία:Γερμανική εισβολή στην Ελλάδα Κατηγορία:Μάχες του Β΄ Παγκοσμίου Πολέμου που περιλαμβάνουν τη Γερμανία
Χειμερινοί Ολυμπιακοί Αγώνες 1944
Οι Χειμερινοί Ολυμπιακοί Αγώνες του 1944, θα ήταν γνωστοί και ως 5οι Χειμερινοί Ολυμπιακοί Αγώνες, ήταν μία διεθνής αθλητική διοργάνωση προγραμματισμένη να διεξαχθεί στην περιοχή Κορτίνα Ντ' Αμπέτσο της Ιταλίας τον Φεβρουάριο του 1944.
Η Κορτίνα επιλέχθηκε να διοργανώσει τους Αγώνες στις 9 Ιουνίου 1939, έναντι του Μόντρεαλ και του Όσλο. Η διοργάνωση όμως ματαιώθηκε το 1941 εξαιτίας του Β' Παγκόσμιου Πολέμου.
Τελικά, οι 5οι Χειμερινοί Ολυμπιακοί Αγώνες έλαβαν χώρα στο Σανκτ Μόριτς της Ελβετίας το 1948, ενώ ένα χρόνο αργότερα η Κορτίνα Ντ' Αμπέτσο επιλέχθηκε να διοργανώσει τους Χειμερινούς Αγώνες του 1956.
Οπουντία
Η Οπουντία (Opuntia) είναι ένα γένος στην οικογένεια των κακτοειδών (Cactaceae).
Χειμερινοί Ολυμπιακοί Αγώνες 1944
Δείτε επίσης
1944 Κατηγορία:Ματαιωμένοι Ολυμπιακοί Αγώνες Κατηγορία:Πολυαθλητικές διοργανώσεις το 1944 Κατηγορία:Αθλητισμός στην Ιταλία
Οπουντία
Το πιο συνηθισμένο μαγειρικό είδος είναι η Οπουντία η ινδική συκή, (Opuntia ficus-indica). Οι περισσότερες γαστρονομικές χρήσεις του όρου «φραγκοσυκιά» αναφέρονται σε αυτό το είδος. Οι καρποί της φραγκοσυκιάς, δηλαδή τα φραγκόσυκα, είναι επίσης γνωστά ως tuna - τούνα (καρποί), sabra (η αραβική ονομασία), nopal - νοπάλ (ενικός: nopal και πληθυντικός: nopales - νοπάλες), από την Νάουατλ λέξη nōpalli (νοπάλλι) για τα επιθέματα του φυτού ή nostle (νόστλε), Νάουατλ λέξη nōchtli (νότστλι) για τον καρπό· ή τον κάκτο κουπί.
Ετυμολογία
Το γένος έλαβε την ονομασία του για την αρχαία ελληνική πόλη Οπούς (Opus) (Αρχαία Ελληνική: Ὀποῦς), όπου, σύμφωνα με τον Θεόφραστο, φύτρωνε ένα εδώδιμο φυτό το οποίο μπορούσε να διαδοθεί με ριζοβολία από τα φύλλα του.
Περιγραφή
thumb|250px|left|Γλωχίδια και αγκάθια σε ένα είδος της Οπουντίας (Opuntia). Τα αγκάθια είναι τα σχετικά μεγάλα, ακτινωτά όργανα· τα γλωχίδια είναι τα λεπτά αγκαθάκια, στα κέντρα των δέσμων. thumb|250px|left|Τυπική μορφολογία μιας Οπουντίας (Opuntia) με καρπό. 266x266px|thumb|right|Δυο μεγάλες γυάλες με aguas frescas σε μια [[Τακερία (taquería) στο Σηάτλ, Ουάσινγκτον, ΗΠΑ. Στα αριστερά είναι η γυάλα με το τσάι ιβίσκου από την Τζαμάικα και στα δεξιά η γυάλα με την ορτσάτα (horchata) Οι σερβιτόροι σερβίρουν το ποτό, βουτώντας μια κουτάλα στη γυάλα και αδειάζοντάς την στα ποτήρια.]] Τα φραγκόσυκα συνήθως μεγαλώνουν με επίπεδα, στρογγυλεμένα κλαδώδια (cladodes), (που ονομάζονται επίσης platyclades) οπλισμένα με δύο είδη αγκάθια· μεγάλα, λεία, σταθερά και μικρά, τριχοειδή αγκάθια που ονομάζονται γλωχίδια (glochids ή glochidia), που διεισδύουν εύκολα στο δέρμα και επίσης εύκολα αποκολλώνται και από το φυτό. Πολλοί τύποι φραγκοσυκιών εξελίσσονται σε πυκνές, μπερδεμένες δομές.
Όπως όλα τα γνήσια είδη των κάκτων, οι φραγκοσυκιές είναι ενδημικές μόνο στην Αμερική, αλλά έχουν εισαχθεί και σε άλλα μέρη του κόσμου. Τα είδη των φραγκοσυκιών βρίσκονται σε αφθονία στο Μεξικό, ιδίως στις κεντρικές και δυτικές περιοχές και στα νησιά της Καραϊβικής (Δυτικές Ινδίες). Στις Ηνωμένες Πολιτείες, οι φραγκοσυκιές είναι εγγενείς σε πολλές άνυδρες περιοχές των δυτικών Ηνωμένων Πολιτειών, συμπεριλαμβανομένων των χαμηλότερων υψομέτρων των Βραχωδών Ορέων, όπου είδη όπως η Opuntia phaeacantha και η Opuntia polyacantha αποκτούν δεσπόζουσα θέση και στην έρημο νοτιοδυτικά, όπου διάφοροι τύποι είναι ενδημικοί. Η φραγκοσυκιά είναι επίσης εγγενής στα παράκτια περιβάλλοντα των χαμηλών παραλίων και των χαμηλών ανοικτών περιοχών της ανατολικής ακτής από τη Φλόριντα έως το Κονέκτικατ / Λονγκ Άιλαντ (Opuntia humifusa). Βορειότερα, η Οπουντία (Opuntia) απαντάται στα απομονωμένα βραχώδη και αμμώδη περιβάλλοντα, από τις νότιες Μεγάλες Λίμνες έως το νότιο Οντάριο.